
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea rectificării Bugetului Local  al Municipiului Focşani pe anul 2012
               Consiliul Local al Municipiului Focşani, judeţul Vrancea, întrunit în şedinţă de îndată, 

                - analizând proiectul de hotărâre iniţiat de Primarul Municipiului Focşani, prin care propune aprobarea rectificării Bugetului Local al Municipiului Focşani pe anul 2012  şi raportul întocmit de Direcţia economică, înregistrat la nr. 58065/13.11.2012;
                -  văzând avizul favorabil al Comisiei buget şi administraţie publică;

                - având în vedere adresa nr.25.998/9.11.2012 transmisă de Direcţia Generală a Finanţelor Publice Vrancea înregistrată la nr.58062/13.11.2012 şi avizul Inspectoratului Şcolar Judeţean Vrancea transmis cu adresa nr.9202/13.11.2012 înregistrată la nr.57931/13.11.2012;

    - în conformitate cu prevederile art. 19 alin. (2), art. 49 alin. (4) şi art 69 din Legea nr. 273/2006 privind finanţele publice locale, cu modificările şi completările ulterioare;

    - în baza art. 36 alin. (1) şi (2) lit. “b”, alin. (4) lit.”a” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
                Art. 1 Se aprobă rectificarea Bugetului Local al Municipiului Focşani pe anul 2012, după cum urmează:
1. Majorarea veniturilor cu suma de 6.000 mii la capitolul bugetar “Sume defalcate din TVA pentru echilibrarea bugetelor locale” (11.02.06);
2. Majorarea cheltuielilor cu suma de 6.000 mii lei la capitolul bugetar  “Combustibili şi energie” ( 81.02) , subcapitolul “Energie termică” (81.02.06), articolul bugetar “Subvenţii pentru acoperirea diferenţelor de preţ şi tarif” ( 40.03);
3. Virarea creditelor bugetare aferente cheltuielilor de personal la capitolul bugetar  “Învăţământ”(65.02) între unităţile de învăţământ, la articolul bugetar “Salarii de bază”        ( 10.01.01) după cum urmează:  
a. Grădiniţa cu program prelungit nr.17                                        -     6 mii lei
b. Grădiniţa cu program prelungit nr.23                                        -   37 mii lei
c. Şcoala Gimnazială nr.3                                                              -   23 mii lei

d. Şcoala Gimnazială “Ştefan cel Mare”                                        -   41 mii lei

e. Grădiniţa cu program prelungit nr. 2                                          +107 mii lei
4. Virarea creditelor bugetare din cadrul capitolului bugetar “ Combustibili şi energie”          ( 81.02) , subcapitolul “Energie termică” (81.02.06), în sumă de 900 mii lei de la articolul bugetar “Subvenţii pentru acoperirea diferenţelor de preţ şi tarif” ( 40.03) la articolul bugetar “Participare la capitalul social al societatilor comerciale” ( 72.01.01);                                                                                                                      
                 Art. 2 Direcţia economică, prin Serviciul buget contabilitate, este autorizată să introducă modificările corespunzătoare în structura Bugetului Local al Municipiului Focşani pe anul 2012.
                 Art. 3 Prezenta hotărâre va fi  comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi instituţiile din subordine.

  PREŞEDINTE DE ŞEDINŢĂ,

            Radu Niţu
                                                                                                          Contrasemnează, 

                                                                                     Secretarul Municipiului Focşani 

                                                                                          Eduard Marian Corhană
Municipiul Focşani, 14 noiembrie 2012

